open-index/open-wikipedia-markdown huggingface dataset:
The Eminem Show

***The Eminem Show*** er Eminems fjerde album på et større plateselskap. Det ble gitt ut 28. mai 2002.

Før Eminem ga ut *The Eminem Show*, prøvde han å tenke ut en tittel for albumet. Han skulle opprinnelig ha den samme endelsen som de forrige albumene: LP/EP, men tenkte at det ville bli forutsigbart, siden han hadde *[[The Slim Shady EP]]*, *[[The Slim Shady LP]]* og *[[The Marshall Mathers LP]]*. Dermed la han inn ordet «show» i tittelen.

*The Eminem Show* var det bestselgende albumet i 2002 med 7,6 millioner solgte kopier på slutten av året. Albumet ble nominert til Album of the Year på Grammy Awards i 2003, og ble Eminems tredje album som ble kåret til Best Rap Album. Eminem mener at *The Eminem Show* er det beste albumet han har laget.

I 2003, kom albumet på 317.-plass på Rolling Stone-magasinets liste over de 500 beste albumene noensinne. 

## Sporliste
# «Curtains Up» (skit) – 0:29 
# «White America» – 5:24 
# «Business» – 4:11
# «Cleanin' Out My Closet» – 4:57 
# «Square Dance» – 5:23 
# «The Kiss» (skit) – 1:15 
# «Soldier» – 3:46 
# «Say Goodbye Hollywood» – 4:32 
# «Drips» (med Obie Trice) – 4:45 
# «Without Me» – 4:50 
# «Paul Rosenberg» (skit) – 0:22 
# «Sing for the Moment» – 5:39 
# «Superman» – 5:50 
# «Hailie's Song» – 5:20 
# «Steve Berman» (skit) – 0:33 
# «When the Music Stops» (med D12) – 4:29 
# «Say What You Say» (med Dr. Dre) – 5:09 
# «'Till I Collapse» (med Nate Dogg) – 4:57 
# «My Dad's Gone Crazy» (med Hailie Jade) – 4:27 
# «Curtains Close» (skit) – 1:01

## Eksterne lenker
*
Hildesheim

**Hildesheim** er en by i Niedersachsen, Tyskland. Byen ligger i Landkreis Hildesheim og omtrent 25 kilometer sørøst for Hannover, ved Bundesautobahn 7. Folketallet er 103&nbsp;448 (2002). Hildesheim ble grunnlagt av Ludvig I av det tysk-romerske rike i 815.

I byen ligger Hildesheimerdomen og St. Michael kirken som fra 1985 begge er oppført på UNESCOs liste over verdens kulturarv.

Den viktigste arbeidsgiveren i Hildesheim er Bosch-Blaupunkt med over 4&nbsp;000 ansatte.

## Historie
Hildesheim ligger hvor den gamle øst-vestlige handelsvei, Hellweg, kryaser elven Innerste. Det er funnet rester av en bosetning og en helligdom fra tiden før frankerne. Karl den store grunnla i 815 Hildesheims stift, og den første domkirke ble bygd av biskop Altfrid. Biskop Bernward utbygde den omkring år 1000 til en massiv kirkeborg som ble sentrum for en voksende borgerlig by. 

I år 1249 fikk Hildesheim kjøpstadsrettigheter. Omkring 1300 ble biskopen tvunget til å oppgi makten over byen som så fikk egne byrettigheter og sitt eget segl. I 1367 ble byen medlem i Hanseforbundet. Etter 1542 er flere av kirkene i Hildesheim blitt lutherske, men domkirken er forblitt katolsk. 

År 1807 kom Hildesheim under prøyssisk overhøyhet, men ble etter Napoleonskrigene en del av  Kongedømmet Hannover. Etter 1866 ble byen sammen med Hannover igjen del av Preussen.

Den 22. mars 1945 ble en del av Hildesheims historiske sentrum ødelagt under et alliert bombeangrep. Mange historiske bygninger ble senere rekonstruert.

## Bilder

Hildesheim-Markt-Rathaus.JPG|Hildesheim rådhus
Hildesheim Marktplatz 2012-02.jpg|Torget


## Referanser


## Eksterne lenker
*
Rolf Prag

**Rolf Prag** (født Rolf Pedersen 13. september 1899 på Hamar, død 2. august 1989) var en norsk arkitekt, spesielt kjent for såkalt *[[Funksjonalisme (arkitektur)|innlandsfunkis]]*.

## Familie og bakgrunn
Rolf Prag var sønn av ingeniør og jernvarehandler Harald Olaf Pedersen. Flere familiemedlemmer endret navn til Prag en gang før 1915.

## Liv og virke

Rolf Prag fikk sin arkitektutdannelse ved NTH i Trondheim i 1920-årene, og reiste som nyutdannet arkitekt til Chicago, hvor han praktiserte noen år. Han arbeidet i begynnelsen av 1930-årene som assistent for arkitekt Ole Øvergaard, blant annet ved byggingen av Hotel Continentals nybygg (1932).
Da han vendte tilbake til sin fødeby Hamar, rykket han inn en meget knapp annonse i *Hamar Stiftstidene*: *«I dag åpner jeg arkitektkontor på Hamar. Rolf Prag, arkitekt.»*

Rolf Prag var Hamars ledende arkitekt i 1930- og 40-årene, og utviklet sin særegne stillferdige «innlandsfunkis», en lokal, enkel funksjonalisme egnet for landets småbyer, gjennom en rekke villabygninger der i byen: *Villa Nordby*, *Villa Hagen*, *Villa Lyder Larsen* og *Villa Vassaasen*. Dessuten tegnet han en villa i *Fredensborgveien 103* i Bodø (1936).

Av større bygninger har Rolf Prag blant annet utført Hamar krematorium (1936), *Oustads mekaniske verksted* på Hamar (1937) og *Østlandske vanførehjem*, Stange (1949). Han tegnet også *påbygg til Oustad* med bilhall i fire etasjer (1964).

På Hamar tegnet Prag dessuten boliger for den kommunale boligkooperasjonen i Christies gate 11–13 (1949–51). I 1960-årene tegnet han sin variant av tidens populære atriumshus i Vangsvegen 181–183 (1963–64).

Sammen med den sentrale arkitekten Knut Knutsen vant Prag i 1949 førstepremie i boligreguleringskonkurransen for Børstadområdet, i utkanten av Hamar.

Rolf Prag ble hedret med en utstilling i Hamar i 2004. Han er gravlagt på Hamar kirkegård, like ved siden av krematoriekapellet han selv tegnet på 30-tallet.

## Kilder
* Rolf Prag-utstilling, Hamar 2004 https://web.archive.org/web/20070927161045/http://www.arkitektnytt.no/page/detail/article/10831/news-4-354.html
* Kulturminnevernplan for sentrum i Bodø kommune
* Registreringssentral for historiske data (RHD) https://web.archive.org/web/20070611050024/http://draug.rhd.isv.uit.no/
* Artikkel i Dagbladet, tirsdag 14. februar 2006
* 

*
Anastasio Bustamante

**Anastasio Bustamante** (født 27. juli 1780, død 6. februar 1853) var president i Mexico i 3 perioder i 1830-årene. Han kom først til makten etter et statskupp mot Vicente Guerrero.

Bustamante ble født i Jiquilpan de Juárez. Hans far arbeidet med å frakte sne fra Colimavulkanen til Guadalajara. Etter endt utdannelse ved presteseminaret i Guadalajara dro Bustamante til Mexico by for å studere medisin. Da han var ferdig utdannet, dro han til San Luis Potosí hvor han ble direktør ved San Juan de Dios Hospital.
I 1808 ble han med i hæren som kavalerist under Félix María Callejas kommando. Under uavhengighetskrigen fikk han oberstgrad.

Under Peroteplanen, ble Bustamente visepresident under Vicente Guerrero i desember 1828. Han tok over som president den 1. januar 1830 i en form for statskupp.

## Referanser
Norges Politilederlag

**Norges Politilederlag** (**NPL**) er en arbeidstakerorganisasjon for ledere på alle nivå og fagområder i politiet.
Fokus er lederes lønn, arbeidsvilkår, faget ledelse og organisasjon. På engelsk har organisasjonen navnet **Norwegian Association of the Chiefs of Police** (**NACP**). Den må ikke forveksles med organisasjonen Politijuristene, som tidligere het Politiembetsmennenes Landsforening.

Fra og med 2016, etter at politiet reduserte fra 27 til 12 politidistrikt, består NPL av 12 lokallag, ett i hvert politidistrikt. Medlemskap oppnås ved innmelding i et lokallag. Alle medlemmene av NPL er også individuelle medlemmer i Parat. Organisasjonen har kontor sammen med Parat hos YS i Lakkegata i Oslo.

## Historikk
* Norges Politilederlag ble en egen organisasjon i Parat i 2016 i YS. 

* Representantskapsmøtet besluttet i juni 2008 å endre navnet til Norges Politilederlag (NPL).

* Representantskapsmøtet i Geiranger sommeren 2003 beslutter navneendring fra Norges lensmannslag til Norges lensmanns- og politilederlag. 

* Fremover til 2003 sluttet også andre politiledere enn lensmenn seg til laget. 

* NPL ble medlem av Yrkesorganisasjonenes Sentralforbund 1. juli 2001. 

* Norges Lensmandsforening ble stiftet 7. februar 1893 på Hotel Boulevard i Christiania

## Ledere
**Norges Politilederlag**
* 2022- - > Kjetil Ravlo
* 2021-2022 Frank Gran
* 2019 –2021  Marit Ellingsen 
* 2016 – 2019: Geir Krogh 
* 2008 – 2016: Johnny Nauste

** Norges lensmanns- og politilederlag **
* 2007 – 2008: Geir Ove Heir
* 2003 – 2007: Geir Magne Aanestad

**Norges Lensmannslag **
* 2001 – 2003: Per Erik Skaugrud
* 1997 – 2001: Otto Stærk
* 1995 – 1997: Jon Kristoffersen
* 1990-1995: Steinar Ravlo (f.1943) lensmann bl.a. i Levanger
* 1980-1990: Rolf Vik (f.1924) lensmann i Skedsmo
* 1974-1980: Birger Tvete Berger (f.1919) lensmann i Råde
* 1962-1974: Johan Henrik Bruun (f.1912) bl.a. lensmann i Asker
* 1955-1962: Oddmund Hoel (f.1910) bl.a. lensmann i Oppdal
* 1951-1952: Ivar Fjærtoft (f.1887) lensmann i Borgund
* 1938-1951: Ole Barman (f.1897) avsett av NS-styret under okkupasjonen, lensmann i Bærum

**Norges Lensmandslag**
* 1920-1937: Hans Strømsæther (f.1874-d.1937) lensmann Tune,Østfold (og tidl i Rindal) 
* 1917-1920: Hans Cappelen (1871–1954) lensmann i Solum, Telemark
* 1909-1917: Einar Kristian Helgesen Dahl (f.1879) lensmann i Hedrum
* 1907-1909: Ole Svang (f.1864) lensmann i Lier
* 1900-1907: August Wetlesen (f.1858) kst.fogd i Aker og Follo
* 1883-1900: Rasmus Værn (f.1844) lensmann i Rakkestad

(Kilde: Fra lensmann til politileder, NPL, 1993-2018 (2018).

## Referanser


## Eksterne lenker
* 
* 
*  Lensmenn i 800 år. Jubileumsbok Norges lensmannslag 1893-1993
Norske Meierifolks Landsforening

**Norske Meierifolks Landsforening** (NML) er et fagforbund som organiserer ansatte i meieriindustrien. NML ble dannet i 1914 og har vel 1250 medlemmer. Forbundet ble medlem i Yrkesorganisasjonenes Sentralforbund 1. juli 2006.

## Referanser


## Eksterne lenker
* 
*
Norsk Radiografforbund

**Norsk Radiografforbund** (**NRF**) er et fagforbund som ble stiftet i 1973 og som organiserer radiografer og stråleterapeuter. NRFs vedtekter fastslår i §&nbsp;2 at forbundet skal være partipolitisk uavhengig. 

Forbundet har i underkant av 3600 medlemmer (per 2023) og er medlem av Unio fra 1. januar 2013.

Forbundsleder (per 2023) er Bent Ronny Mikalsen.

## Tidsskriftet ''Hold Pusten''
Norsk Radiografforbund er utgiver av fagtidsskriftet *Hold Pusten*. Tidsskriftet er medlem av Fagpressen, og drives i tråd med Redaktørplakaten og Vær Varsom-plakaten. Tidsskriftet skal drive saklig, uavhengig og kritisk journalistikk i samsvar med forbundets formålsparagraf, medlemmenes faglige identitet og forbundets grunnleggende verdier. *Hold Pusten* søker å gjenspeile den faglige utviklingen innen radiografi og stråleterapi, og ønsker å stimulere til engasjement og debatt. *Hold Pusten* er et vitenskapelig tidsskrift på nivå 1. Vitenskapelige artikler blir vurdert av den vitenskapelige redaktøren og minst to uavhengige fagfeller. 

## Referanser


## Eksterne lenker
* 
*
Skatterevisorenes forening

**Skatterevisorenes Forening** er et fagforbund som ble etablert i 1939. 

Skatterevisorenes Forening er den største revisororganisasjonen i Skatteetaten. Vi organiserer landets spisskompetanse innenfor revisjon, kontroll og vurdering av næringslivets disposisjoner på områdene skatt, merverdiavgift og særavgifter, på statens vegne.

Forbundet er medlem av Unio 1. januar 2007.

Leder er Odd Arne Kjellstadli.

## Referanser


## Eksterne lenker
* 
*
STAFO

**STAFO**, tidligere **Statstjenestemannsforbundet**, er et norsk fagforbund som ble etablert 17. november 1923 og organiserer ansatte i statlige virksomheter, Arbeidsgiverforeningen Spekter og Virke. Forbundet har vel 2 200 medlemmer og er tilknyttet Yrkesorganisasjonenes Sentralforbund.

Leder er Erlend Aasbø.

## Referanser


## Eksterne lenker
* 
*
Yrkestrafikkforbundet

**Yrkestrafikkforbundet** (YTF) er et partipolitisk nøytralt fagforbund for arbeidstakere i transportsektoren. 

YTF har rundt 13.000 medlemmer innenfor bl.a. buss, gods, lager og logistikk. YTF er en del av Yrkesorganisasjonenes Sentralforbund (YS).  

Forbundet har hovedkontor i Oslo, og siden 2016 har Jim Klungnes vært forbundsleder. Generalsekretær er Linda Jæger.  

Administrasjonen består av 16 ansatte, og forbundsstyret har 8 medlemmer.

## Historie
YTF ble etablert i 1955, under navnet Norsk Rutebilarbeiderforbund (NRAF). Da YS ble stiftet 1. januar 1977, sluttet NRAF seg til den nye hovedorganisasjonen. I 1992 vedtok landsmøtet å åpne forbundet for flere yrkesgrupper. Med flere bransjer i medlemsmassen ble navnet endret til Yrkestrafikkforbundet i 1996.  

Siden starten i 1955 har fagbladet *Bussen* blitt utgitt. I 1998 ble bladet omdøpt til *Yrkestrafikk*. Fagbladet utgis 6 ganger i året.    

## Referanser


## Eksterne lenker
* 
*
Sjur Bygd

**Sjur Bygd** (født 28. april 1889 i Voss, død 29. oktober 1985) var en norsk forfatter, gardbruker, ordfører og bankkasserer. Han var bosatt i Myrkdalen på Vossestrand. Forfatterskapet har blitt karakterisert som «Med djup psykologisk innsikt og ei ofte scenisk presentasjonsform skildrar han utviklinga i eit bygdesamfunn og menneska som lever i det».

Han var sønn av gårdbruker, kommandersersjant og ordfører Eirik T. Hellesnes på Vossestrand. Farfaren Torstein Hellesnes var også ordfører. Han gikk et år på Voss folkehøgskule, men var ellers «stadbunden til garden og heimbygda». Han var Vossestrands ordfører fra 1926 til 1934, valgt for Bondepartiet, og bankkasserer i Vossestrand sparebank fra 1935 til 1959. Han drev hjemgården fra 1931 til 1951, og forfatterskapet faller grovt sett i to bolker, før og etter gårdbrukerfasen.

Sjur Bygd debuterte med *Fjell-folk* i 1915, ei samling fortellinger fra en avstengt vestlandsbygd, inspirert av Hans E. Kinck. I romanen *Holmgang* (1917) skildra Bygd hvordan janteloven gir seg utslag i bygdesamfunn, hvor «stengde tilhøve skaper stengde sinn». Det samme gjelder romanen *Valplassen* (1921), som foregår noe tidligere, på midten av 1800-tallet. Novellesamlinga *Luftspeglingar* (1925) blir regnet som en av hans beste bøker; og den ble gjenutgitt i 1970 med tittelen *Mannen og natta*, sammen med et utvalg nyere noveller. Med romanen *I hamskifte* (1949) knytter Bygd bånd mellom romanene *Valplassen* og *Holmgang*, slik at de tre blir en trilogi, med *Valplassen* først og *Holmgang* som det tredje bindet. Hovedpersonen i midtbindet er initiativtageren Hans Bernt Kambe, som starter både butikk og bank i hjembygda, og med det vekker både hat og undring. I *Draumen* (1954) skildrer han bygdesamfunnet ved århundreskiftet, med utvandringen til Amerika og den gryende turisttrafikken.

Et særdrag «ved Bygds skrivemåte er den sceniske presentasjonen av personar og miljø», der personene representerer ideer og holdninger.

Han fikk Kongens fortjenstmedalje i gull i 1976. 

## Forfatterskap

* *Fjell-folk* (1915)
* *Holmgang* (1917)
* *Valplassen* (1921)
* *Luftspeglingar* (1925)
* *I hamskifte* (1949)
* *Draumen* (1954)
* *Mot blå berg* (1957)
* *Mannen og natta* (1970)

## Referanser
Encore

***Encore*** er det femte studioalbumet til den amerikanske rapperen Eminem på et større plateselskap. Det skulle egentlig blitt sluppet 16. november 2004, men ble i stedet gitt ut 12. november på grunn av lekkasje av albumet på internett.

De tre første dagene ble det solgt over 711 000 kopier. *Encore* ble etter hvert det tredje bestselgende albumet i 2004 med 3 517 097 solgte kopier, og det 27. bestselgende albumet i 2005 med 1 385 256 kopier solgt det året. Det ble totalt 4.9 millioner solgte kopier mot slutten av 2006. Det har blitt solgt over 10 millioner eksemplarer av albumet over hele verden. 

Sangen «Mockingbird» ble nominert til Best Rap Solo Performance på Grammy Awards i 2006, men tapte for Kanye Wests «Gold Digger». *Encore* ble nominert til Best Rap Album, men Kanye West tok seieren igjen med sitt eget album, *Late Registration*. *Encore* er Eminems første album på et større plateselskap som ikke vant prisen for Best Rap Album, siden The Slim Shady LP, The Marshall Mathers LP og The Eminem Show vant den prisen det året de ble sluppet ut.

Karakteren Slim Shady ble drept i den siste sangen, Encore/Curtains Down. Eminem sier i slutten av sangen: «Don't worry about that Detox album. It's coming. We're gonna make Dre do it.» Deretter tar han frem en pistol og skyter hele publikumet, og skyter dermed seg selv gjennom munnen. Men i sangen «When I'm Gone» fra albumet Curtain Call: The Hits, skyter han seg selv nok en gang. I et uttak fra sangen sier han: «I turn around/Find the gun on the ground and cock it/Put it to my brain/Scream 'die Shady' and pop it». 

I dette albumet viser Eminem sitt kompliserte elsk/hat-forhold til hans eks-kone Kim Mathers. I låta «Puke» hater han henne og mener at hun får han til å kaste opp. Men i «Crazy in Love» elsker han henne høyt. 

## Sporliste
# «Curtains Up» (Encore Version) – 0:46 
# «Evil Deeds» – 4:19 
# «Never Enough» (med 50 Cent & Nate Dogg) – 2:39 
# «Yellow Brick Road» – 5:46 
# «Like Toy Soldiers» – 4:56 
# «Mosh» – 5:17 
# «Puke» – 4:07 
# «My 1st Single» – 5:02 
# «Paul» (Skit) – 0:32 
# «Rain Man» – 5:13 
# «Big Weenie» – 4:26 
# «Em Calls Paul» (Skit) – 1:11 
# «Just Lose It» – 4:08 
# «Ass Like That» – 4:25 
# «Spend Some Time» (med 50 Cent, Obie Trice & Stat Quo) – 5:10 
# «Mockingbird» – 4:10 
# «Crazy in Love» – 4:02 
# «One Shot 2 Shot» * (med D12) – 4:26 
# «Final Thought» (Skit) – 0:30 
# «Encore/Curtains Down» (med Dr. Dre & 50 Cent) – 5:48 

 Proof (medlem av D12) var i live da dette albumet ble laget, men han rapper ikke i denne sangen selv om D12 medvirket i sangen.

### Bonus CD
# «We As Americans» – 4:39 
# «Love You More» – 4:47 
# «Ricky Ticky Toc» – 2:49

## Kilder
* 

## Eksterne lenker
*
Personellforbundet

**Personellforbundet** var et norsk fagforbund som ble stiftet i 1960 og som organiserte sivilt og militært tilsatte i Forsvaret, samt tilsatte ved Forsvarsmateriell, Forsvarsbygg, Forsvarets forskningsinstitutt, Etterretningstjenesten, NSM og Integrated Service Solutions.

Forbundet var et partipolitisk uavhengig fagforbund tilsluttet Yrkesorganisasjonenes Sentralforbund. Personellforbundet hadde tidligere navnet Forsvarets Sivile Tjenestemenns Landsforbund, før det i 2018 gikk inn i Parat og tok navnet Parat forsvar.

## Referanser


## Eksterne lenker
* 
*
SAFE

**SAFE** er fagforbund for ansatte i energisektoren til lands og til havs. SAFE, en forkortelse for *Sammenslutningen av Fagorganiserte i Energisektoren*, ble opprettet av tillitsvalgte innenfor olje- og gassindustrien i Yrkesorganisasjonenes Sentralforbund sammen med Oljearbeidernes Fellessammenslutning OFS i august 2005. OFS ble stiftet i 1973.

## Ledelse
Leder i 2014 er Hilde-Marit Rysst.

Leder i 2024 er Raymond Midtgård

## Referanser


## Eksterne lenker
* 
*
Curtain Call: The Hits

***Curtain Call*** er et samlealbumet fra den amerikanske rapperen Eminem på et større plateselskap. Albumet er en samling av hans største hit-singler. Den ble sluppet ut 6. desember 2005 under Dr. Dres Aftermath Entertainment.

Albumet inneholder tre nye singler: «FACK», «Shake That» og «When I'm Gone». «When I'm Gone» er en sang der han synger om sin datter Hailie Jade, «Shake That» er en strippeklubb-orientert sang med Nate Dogg, mens «FACK» er en snål sex-bestemt sang hvor Eminem snakker i en veldig overdrevent tone mer enn han rapper.

Albumet har for tiden solgt over 2.7 millioner kopier i USA og omkring syv millioner over hele verden. Dette inkluderer en million i Storbritannia hvor albumet toppet album listen i fem uker, inkludert jul, i 2005.

## Sporliste
# «Intro» – 0:34  
# «FACK» – 3:26 
# «The Way I Am» – 4:51  
# «My Name Is» – 4:29  
# «Stan» (med Dido) – 6:44  
# «Lose Yourself» – 5:26  
# «Shake That» (med Nate Dogg) – 4:34  
# «Sing for the Moment» – 5:40  
# «Without Me» – 4:51  
# «Like Toy Soldiers» – 4:56  
# «The Real Slim Shady» – 4:45  
# «Mockingbird» – 4:11 
# «Guilty Conscience» (med Dr. Dre) – 3:20  
# «Cleanin' Out My Closet» – 4:59  
# «Just Lose It» – 4:09  
# «When I'm Gone» – 4:41  
# «Stan» (Live) (med Elton John) – bonusspor – 6:20 
 
### Bonus-CD
# «Dead Wrong»  (med The Notorious B.I.G.) – 4:59 
# «Role Model» – 3:26 
# «Kill You» – 4:26 
# «Shit on You» (med D12) – 5:29 
# «Criminal» – 5:14 
# «Renegade» (med Jay-Z) – 5:37 
# «Just Don't Give a Fuck» – 4:01
## Eksterne lenker
*  
*
Andesgås

**Andesgås** (*Chloephaga melanoptera*) er en fugl fra Sør-Amerika, innen slekten *Chloephaga*.
Den tilhører andefuglene.

## Beskrivelse
Andesgås er en kraftig bygget fugl med et lite, rosafarget nebb.  Fjærdrakten er hvit, med sort på vingene og stjerten.  Føttene er røde. Hunnen ligner hannen, men er mindre

## Atferd
Andesgåsen lever hovedsakelig av gress, og beiter i nærheten av vann.  Den lever hovedsakelig på land, og svømmer bare i nødsfall.  De 6&ndash;10 eggene legges rett på bakken i nærheten av vann.  Den forsvarer et territorium under hekkingen, men opptrer ellers i små flokker.

## Utbredelse
Arten finnes i: Argentina, Bolivia, Chile og Peru.

## Referanser


## Eksterne lenker
*
RDS-37

**RDS-37** var den første hydrogenbombeprøvesprengningen til Sovjetunionen (når man ser bort fra RDS-6s som ikke var en «ekte» hydrogenbombe). RDS-37 hadde en sprengkraft på 1,6 megatonn TNT (6,7 petajoule) og detonerte den 22. november 1955. Bomben ble sluppet fra et fly over prøvesprengningsfeltet 150 km vest for byen Semei i Kasakhstan.
Sibetkatter

* *[[Civettictis]]*
* *[[Genetta]]*
* *[[Poiana]]*
* *[[Viverra]]*
* *[[Viverricula]]*

**Sibetkatter** (*Viverra zibetha*)

Man skiller mellom afrikanske og asiatiske sibetkatter. De afrikanske har en brunsvart kroppslang hale med ringer og de asiatiske har en svart/hvit hale og hals som har ringer. Kattene er ca. 75 cm lange og produserer det berømte «desmer»-  (musk-) sekretet i sin store duftkjertel. De er i familie med snikekatter.

## Eksterne lenker
*
Football League Championship 2006–2007

**Football League Championship 2006–2007** var den 108. sesongen i The Football League og den tredje sesongen der Football League Championship var det nest øverste nivået i engelsk fotball.  vant og rykket direkte opp til FA Premier League sammen med  som kom på 2.-plass.  rykket opp til FA Premier League etter at de vant play-off.

## Tabell

* * Leeds United ble trukket ti poeng på grunn av at klubben ble satt under administrasjon

## Opprykk til FA Premier League – Play-off
Play-off ble spilt der klubbene som kom på tredje, fjerde, femte og sjetteplass i Football League Championship spilte om en plass i FA Premier League. De to beste klubbene i Football League Championship rykket automatisk opp til FA Premier League.

## Nedrykk fra FA Premier League og opprykk fra Football League One
### Nedrykk fra FA Premier League
De tre dårligste klubbene i FA Premier League rykket automatisk ned til Football League Championship.  

**[[FA Premier League 2006–2007]]:**

|}

### Opprykk fra Football League One
De to beste klubbene i Football League One rykket automatisk opp til Football League Championship og de tre dårligste klubbene i Football League Championship rykket automatisk ned til Football League One. Play-off ble spilt der klubbene som kom på tredje, fjerde, femte og sjetteplass i Football League One spilte om en plass i Football League Championship. 

**[[Football League One 2006–2007|Football League One 2006–07]]:**

|}

;Play-off

## Referanser
Dødsdans

**Dødsdans**, på fransk *danse macabre*, tysk *Totentanz* og spansk *danza de la muerte*, er en allegori fra senmiddelalderen om dødens allmenngyldighet. Den viser en prosesjon eller dans av levende og døde, de siste gjerne i form av skjeletter. Dødsdansen tolkes vanligvis som uttrykk for livets forgjengelighet, dødens nærvær i tilværelsen og dens makt over menneskelivet. Den blir en påminnelse om at døden innhenter alle uansett posisjon i samfunnet.

## Historikk

Opphavet til dødsdansen som symbolsk og billedlig framstilling er noe usikkert. Forestillingene har trolig utspring i middelalderens mysteriespill og folketro om dansende døde ved midnatt. Bildene kan også ha blitt til under påvirkning av svartedauden som et memento mori, altså for å minne folk om døden, hvor skjørt livet er og hvor flyktig og nytteløs all jordisk ære er.

## Dødsdansen som motiv i kunsten

### Billedkunst
Det er en mengde billedframstillinger av dødsdans i europeisk kunsthistorie, blant annet i kirker og bøker. Framstillingene varierer fra mennesker som ledes av en personifiserert dødsfigur, dansende levende og døde, eller bare døde, enten i en rekke eller parvis. Menneskeskikkelsene representerer alle samfunnslag og aldersgrupper: keiser, konge, pave, munker, bønder, tiggere, barn, ungdommer, jomfruer, oldinger og så videre.

En serie tresnitt utført av Hans Holbein den yngre på 1520-tallet, men utgitt første gang i 1538, er et kjent eksempel.

### Skuespill og filmer (utvalg)
* *[[Dødsdansen (skuespill)|Dødsdansen]]*, skuespill av August Strindberg fra 1900
* *[[Dødsdansen (film, 1991)|Dødsdansen]]*, NRKs filmatisering av Strindbergs skuespill 1991, som vant tre priser under Amandaprisen 1991; beste dramatiske fjernsynsproduksjon og skuespillerpriser til både Lise Fjeldstad og Per Sunderland
* *[[Dødsdansen (film, 1948)|Dødsdansen]]* (*La dans de mort*), fransk film fra 1948 med Erich von Stroheim i hovedrollen

### Musikk (utvalg)
* *[[Totentanz (Liszt)|Totentanz]]*, musikkstykke av Franz Liszt 1849–1859
* *[[Danse macabre (Saint-Saëns)|Dans macabre]]*, musikkstykke av Camille Saint-Saëns 1874

## Se også
* Døden
* Dødskyss
* Ars moriendi, «kunsten å dø»
* Memento mori, «husk at du skal dø»
* Contemptus mundi, «forakt for den jordiske verden»
* Tarantella, gammel italiensk dans oppkalt etter edderkoppen tarantell, også kalt dødsdansen

## Referanser


## Eksterne lenker
* 
* Per-Erik Skramstad om dødsdansen i europeisk kulturhistorie
Newcastle (New South Wales)

**Newcastle** er den syvende største byen i Australia, og den nest største i New South Wales med en befolkning på ca. 512&nbsp;000 (2007). Byen ble grunnlagt i 1797, ved munningen av elven Hunter River. Havnen i byen er den største kulleksporthavnen i verden.

Hunter-flommer oversvømte store områder omkring Maitland og Newcastle i juni 2007, tok elleve liv og førte til evakuering av 4&nbsp;000 mennesker i Central Maitland.

## Eksterne lenker
*
Bibiana Steinhaus

**Bibiana Steinhaus** (født 24. mars 1979 i Bad Lauterberg, Tyskland) er en politioverbetjent og fotballdommer. I 2007 ble hun utnevnt til å dømme i 2. Bundesliga i årets  sesong. Hun blir dermed den første kvinnelige profesjonelle fotballdommeren i verden. Hun har vært dommer i lavere divisjoner siden 1999. I 2003 dømte hun den tyske kvinnefinalen i fotball. I VM i fotball for kvinner 2011 dømte hun finalen mellom USA og Japan. Også OL-finalen for kvinner i London 2012 mellom USA og Japan ble dømt av Steinhaus.

Den 10. september 2017 ble hun den første kvinnelige dommer i Bundesliga, da hun dømte kampen mellom Hertha BSC Berlin og SV Werder Bremen. Hun avsluttet sin karriere i 2020, etter å ha blitt kåret til Tysklands beste kvinnelige fotballdommer seks ganger. Hun var så lenge hun var dommer i Bundesliga, også den eneste kvinnelige dommer i denne divisjonen.

## Referanser


## Kilder
* Aftenposten:Kvinnelig tysk profesjonell fotballdommer 

## Eksterne lenker
* 
* 
* 
*
Wollongong

**Wollongong** er den ellevte største byen i Australia, og den tredje største byen i New South Wales, med sine 307 477 (2021) innbyggere.

Byen arrangerte verdensmesterskapet i landeveissykling i 2022 der Tobias Foss tok gull på tempo.

Navnet Wollongong betyr «fem øyer» på det lokale aboriginske språket.

## Eksterne lenker
*
Kommandør

**Kommandør** (avledet av fransk: *commandeur*, som betyr «å kommandere», «beordre», «bestille») har flere betydninger:

## Sjøforsvaret

I 1975 ble graden kommandør delt i to: Kommandør I (tilsvarende engelsk *commodore*, amerikansk *rear admiral lower half*) og kommandør II (tilsvarende engelsk og amerikansk *captain*). I 1997 ble kommandør I omdøpt til flaggkommandør, og romertallet i kommandør II ble fjernet.

Endringen påvirket også Sjøforsvarets uniformsdistinksjoner. Kommandør II fikk fire gullgaloner hvor den nederste var bredere enn de andre tre. Da kommandør II ble erstattet med kommandør, overtok denne kommandørkapteinens distinksjoner med fire like brede gullgaloner, mens kommandørkapteinen fikk tre og en halv gullgalon. Dette harmoniserte den norske gradsstrukturen med den i Tyskland og Danmark. I USA og Storbritannia finnes ikke graden kommandørkaptein. Ordlyden *captain* oversettes nå til «kommandør» i stedet for «kommandørkaptein» på norsk.

## Ordener

Kommandør er en ofte benyttet betegnelse på en grad innen en orden, i særdeleshet i ordener som er organisert etter mønster av den franske Æreslegionen.

## Frelsesarmeen
Kommandør er den nest høyeste offisersgraden (og høyeste nasjonale grad) i Frelsesarmeen.

## Annet
*Kommandør* brukes også om befal med en bestemt kommando eller oppgave, for eksempel *kanonkommandør* og *vaktkommandør*.

## Se også
* Kommandant

## Referanser
Amanda Lear

**Amanda Lear** (muligens født 18. november 1939 i Hongkong, men årstall og land varierer fra forskjellige kilder) er en fransk fjernsynspresentatør og programleder, maler og skribent, skuespiller og låtskriver, sanger og tidligere modell.

## Karriere
Opptrådte med en panter på plateomslaget for Roxy Music i 1973. Hun var i 20 år Salvador Dalis reisefølge, muse og elskerinne. Lear solgte millioner av disco- og new waveplater på slutten av 1970-tallet og frem til midten av 1980-tallet. Hennes plate *Diamonds for Breakfast* ble nummer 10 på norske hitlister i desember 1980, nummer 4 i Sverige i april samme år. På 1980- og 1990-tallet var hun programleder i flere populære programserier på fransk og italiensk fjernsyn. 

Transkvinnen April Ashley forteller i sin biografi skrevet av Duncan Fallowell, *April Ashley's Odyssey* (1982), om en mann ved navn Alain Tapp som danset på en kabaret for transpersoner i Paris på 1950-tallet under navnet Peki d'Oslo. Denne mannen foretok senere kjønnsskifte og ble til Amanda Lear. Ifølge boken betalte Salvador Dali operasjonen. Lear benekter påstandene.

## Diskografi
* 1977: *I Am a Photograph*
* 1978: *Sweet Revenge*
* 1979: *Never Trust a Pretty Face*
* 1980: *Diamonds for Breakfast*
* 1981: *Incognito*
* 1982: *Ieri, oggi*
* 1983: *Tam-Tam*
* 1985: *A L*
* 1987: *Secret Passion*
* 1989: *Uomini più uomini*
* 1990: *Tant qu'il y aura des hommes*
* 1993: *Cadavrexquis*
* 1995: *Alter Ego*
* 1998: *Back in Your Arms*
* 2001: *Heart*
* 2003: *Tendance*
* 2005: *Forever Glam!*
* 2005: *Sings Evergreens*
* 2006: *With Love*
* 2009: *Brief Encounters*
* 2009: *Brand New Love Affair*
* 2012: *I Don't Like Disco*
* 2014: *My Happiness*
* 2016: *Let Me Entertain You*
* 2021: *Tuberose*
* 2025: *Looking Back*

## Bibliografi
* 1984: *My Life with Dalí* (selvbiografi)
* 1987: *L'Immortelle* (roman)
* 2006: *Between Dream and Reality* (kunstbok)
* 2009: *Je ne suis pas celle que vous croyez...* (selvbiografi)

## Filmografi
* 1967: *Ne Jouez Pas Avec Les Martiens*
* 1969: *Wonder wall - the movie*
* 1968: *Fun and games for Everyone*
* 1970: *Double Pisces, rising scorpion*
* 1978: *Follie di Notte*
* 1978: *Zio Adolfo in arte Führer*
* 1996: *L'@mour Est à Réinventer - Dix Histoires d'Amour au Temps du SIDA*
* 1998: *Bimboland*
* 2002: *Le Défi*
* 2005: *Gigolo*
* 2005: *Memorias de Arkaran*
* 2007: *Oliviero Rising*
* 2007: *Starfuckers*
* 2008: *Encore une nuit de merde dans cette ville pourrie*
* 2008: *8th Wonderland*
* 2008: *Bloody Flowers*
* 2013: *Jodorowsky's Dune*

## Referanser


## Eksterne lenker
* 
* 
* 
* 
* «Amanda Lear» , *EuroDanceHits*
Grå reinlav

**Grå reinlav** *(Cladonia rangiferina)* er en lavart i slekten begerlav (*Cladonia*). Den vokser på bakken, gjerne på næringsfattig mark og med et buskformet thallus (plantelegeme) som har podetier som blir 5-15 cm høye. Fargen er normalt askegrå eller blygrå. Vanlig i hele landet, men mer sparsom i kyststrøkene. Vokser gjerne sammen med lys reinlav og kvitkrull i høyereliggende skog og på høyfjellet.

Grå reinlav er av stor betydning som fôr til reinsdyr, spesielt i Finnmark. Rein har en spesielt tilpasset flora av mikroorganismer i fordøyelsen som gjør at den kan fordøye opptil 80-90 % av karbohydratene i laven.

## Litteratur
* Krog, Hildur/Østhagen, Haavard/Tønsberg, Tor: "Lavflora. Norske busk- og bladlav", Oslo 1994, ISBN 82-00-41445-0
* Holien, Håkon/Tønsberg, Tor: "Norsk lavflora", Trondheim 2006, ISBN 82-519-1978-9 ISBN 978-82-519-1978-4
## Eksterne lenker
*
Untersturmführer

***SS-Untersturmführer*** var en grad innen SS, som tilsvarer den laveste offisersgraden, *Leutnant*, (tilsvarer norsk fenrik) innen Wehrmacht.

## Enkelte SS-Untersturmführer
* Heinz Brücher
* Kurt Franz
* Hanns-Martin Schleyer
* Henry Rinnan
* Bjørn Østring
* Per Kjølner
Gold Coast

**Gold Coast** er den sjette største byen i Australia etter befolkning, 
og den nest største i delstaten Queensland, med sine ca. 555&nbsp;000 innbyggere (2005). Gold Coast forbindes også med kallenavnet Surfers Paradise. Grunnen til dette er de høye bølgene som ofte forekommer på Gold Coast. 

Byen er velkjent for sitt subtropiske klima, og sine populære strender for surfere. De første innbyggerne kom til området på midten av 1800-tallet, og stedet ble fort et populært utfartsmål. Turismen skjøt virkelig fart i 1925 da Jim Cavill etablerte The Surfers Paradise Hotel. Eiendomsspekulanter og journalister omtalte området som Gullkysten (Gold Coast). Opprinnelsen av byens navn er dog ikke riktig klarlagt. Byen fikk sitt nåværende navn først i 1958, da South Coast Town Council besluttes å endre navn til Gold Coast Town Council.  I 1994 besluttet de lokale styresmaktene å forandre navnet til The City of Gold Coast Council.

Byen kjennetegnes av et rikt kanalsystem, og de høye leilighetskompleksene, samt mange fantastiske sandstrender.

Gold Coast eller Surfers Paradise er også kjent for å arrangere Schoolies week, noe som er tilsvarende russetid i Norge. Surfers Paradise invaderes av ungdommer fra hele landet til å feste i mange dager. Schoolies week på Gold Coast er oftest kritisert for dets fokus på fest. I festuken genereres mye dop, alkohol og sex. Det positive med dette arrangementet er at det genererer millioner av australske dollar til byen. 

## Referanser


## Eksterne lenker
*
Iași (fylke)

**Iași** (IPA: ) er et fylke (*[[județ]]*) i Romania. Iași ligger i regionen Moldavia, og fylkeshovedstaden er Iași.

Fylket hadde 772 348 innbyggere ved folketellingen i 2011. 

Iași har et areal på 5&nbsp;476&nbsp;km².
## Etnisitet
Kilde:

## Administrativ inndeling

Iași har to *[[municipiu]]*, tre selvstendige byer og 92 kommuner (*comună*).

### Municipiu

* Iași
* Pașcani

### Selvstendige byer
* Târgu Frumos
* Hârlău
* Podu Iloaiei

### Kommuner

## Referanser
Mads Eriksen

**Mads Eriksen** er navnet til flere personer:

*Mads Eriksen (musiker) &ndash; en norsk gitarist født 1962
*Mads Eriksen (tegneserieskaper) &ndash; en norsk tegneserieskaper født 1977
*Mads Eriksen (manusforfatter) &ndash; en norsk manusforfatter født 1980
Jan Schneider

**Jan Schneider** (født 27. desember 1919 i Molde, død 22. mars 2004 i Spania) var en norsk frontkjemper under andre verdenskrig.

Schneider hadde norsk befalsutdanning før krigen fra 5. divisjons befalsskole i Trondheim fra 1939, og da krigen kom til Norge gikk nesten hele familien inn i Nasjonal Samling. Schneider meldte seg til Regiment Nordland i februar 1941 og ble beskikket til SS-Unterscharführer. Han deltok i Operasjon Barbarossa fra 29. juni 1941 inntil han senhøsten 1942 ble kommandert til forberedelseskurs ved SS-Junkerschule i Bad Tölz. I perioden 1. februar til 31. juli 1943 gjennomgikk han *9. Kriegs-Junker-Lehrgang* på SS-Junkerschule i Bad Tölz i Bayern.

Han tjenestegjorde i perioden mars 1941 til mars 1944 ved Østfronten både i 5. SS-Panzer-Division «Wiking» og fra sommeren 1943 som troppsfører ved 1./Panzer Abteilung 11 Hermann von Salsa – panserbataljonen innen 11. SS Pansergrenaderdivisjon «Nordland‎» fram til han ble dimittert i november 1944. 1. september 1943 ble han forfremmet til SS-Untersturmführer.

Han ble under landssvikoppgjøret i 1947 dømt til 10 års tvangsarbeid.

Schneider var sønn av Hans Jakob Sparre Schneider, valgt ordfører i Molde i perioden 1928–1930 og seinere innsatt som NS-ordfører i 1941.

## Utmerkelser
*  Jernkorset av 1. klasse
*  Jernkorset av 2. klasse
*  Såretmerket i sort
*  Såretmerket i sølv
*  Panserkampmerket i sølv
*  Østfrontmedaljen
*  Nærkampspennen i sølv

Fra desember 1944 var han i Norge for å bygge opp en ny SS-enhet, *SS-Jagdverband Nord-West* i Norge, noe som viste seg lite vellykket. Han ble arrestert den 7. mai 1945 i forbindelse med den tyske kapitulasjonen, av en av deltakerne i enheten, Fredrik Brekke som var dobbelagent.

Etter krigen ble han dømt til åtte års fengsel for landssvik, og ble løslatt etter seks år. Han arbeidet deretter som snekker.

## Referanser


## Litteratur
* Geir Brenden, Tommy Natedal og Knut Flovik Thoresen: *Norske offiserer i Waffen-SS*, Forlaget Historie & Kultur 2012, ISBN 978-82.92870-64-8
Logan City

**Logan City** er, befolkningsmessig, den tredje største byen i den australske delstaten Queensland, med sine ca. 177&nbsp;000 (2006) innbyggere.

De første nybyggerne kom til Logan i 1842. Logan City fikk bystatus i 1981.

Navnet Logan er etter kaptein Patrick Logan, noe som fikk en lokal politiker i 2006 til å foreslå å omdøpe byen til Silver City. Bakgrunnen for dette var at Patrick Logan hadde navn på seg for å være en hensynsløs tyrann, noe han mente byen kunne gi assosiasjoner med kriminalitet.
## Eksterne lenker
*
Cluj (fylke)

**Cluj** er et fylke (*[[județ]]*) i Romania. Det ligger i regionen Transilvania. Administrasjonssenteret er byen Cluj-Napoca.

Fylket hadde 691 106 innbyggere ved folketellingen i 2011. Av disse er 79,4% rumenere, 17,4% ungarere og 2,8% sigøynere.

## Administrativ inndeling
Fylket har fem municipiu, èn by og 75 comună.

### Municipiu

* Cluj-Napoca
* Turda
* Dej
* Câmpia Turzii
* Gherla

### Byer
* Huedin

### Comună

## Demografi

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:320 height:300
PlotArea   = left:50 bottom:50 top:30 right:30
DateFormat = x.y
Period     = from:0 till:800000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:100000 start:0
ScaleMinor = gridcolor:lightgrey increment:15000 start:0
BackgroundColors = canvas:sfondo

BarData=

  bar:1930 text:1930
  bar:1948 text:1948
  bar:1956 text:1956
  bar:1966 text:1966
  bar:1977 text:1977
  bar:1992 text:1992
  bar:2002 text:2002

PlotData=
  color:barra width:20 align:left

  bar:1930 from:0 till: 475533
  bar:1948 from:0 till: 520073
  bar:1956 from:0 till: 580344
  bar:1966 from:0 till: 629746
  bar:1977 from:0 till: 715507
  bar:1992 from:0 till: 736301
  bar:2002 from:0 till: 702755
  
PlotData=

  bar:1930 at: 475533 fontsize:S text: 475.533 shift:(-8,5)
  bar:1948 at: 520073 fontsize:S text: 520.073 shift:(-10,5)
  bar:1956 at: 580344 fontsize:S text: 580.344 shift:(-10,5)
  bar:1966 at: 629746 fontsize:S text: 629.746 shift:(-10,5)
  bar:1977 at: 715507 fontsize:S text: 715.507 shift:(-10,5)
  bar:1992 at: 736301 fontsize:S text: 736.301 shift:(-10,5)
  bar:2002 at: 702755 fontsize:S text: 702.755 shift:(-10,5)

TextData=
  fontsize:S pos:(20,20)
  text:Data – INSSE, Grafik Wikipedia


## Referanser




## Eksterne lenker
*
Pyeongchang

**Pyeongchang** (uttales på koreansk [pʰjʌŋtɕʰaŋ]) er et fylke i provinsen Gangwon i Sør-Korea.

Fylket ligger i Taebaekfjellene med høyder fra 800 til 1000 meter over havet. Høyden gjør byen til et godt vintersportssted. Flere buddhisttempler finnes i området, blant andre Woljeongsa. Pyeongchang ligger 180&nbsp;km øst for Seoul.

Fylket var arrangør av Vinter-OL 2018, etter å ha søkt om lekene to ganger tidligere og tapt. Pyeongchang ble det tredje asiatiske arrangørstedet for vinter-OL, etter de to japanske byene Sapporo og Nagano. I forbindelse med OL ble stavemåten endret til **PyeongChang**. Den uvanlige stavemåten ble innført for å skille klarere fra Pyongyang i Nord-Korea.

## Sportsarrangementer
Pyeongchang har arrangert Vinter-OL 2018, Asiatiske vinterleker 1999, Special Olympics 2013 og VM i skiskyting 2009.

### Asiatiske vinterleker

Pyeongchang ønsket først å arrangere de asiatiske vinterlekene i 1996, men de ble tildelt Harbin i Kina.

Asiatiske vinterleker 1999 ble avholdt i Pyeongchang, i tillegg til andre deler av Gangwon. Alpint, langrenn, skiskyting, kortbaneløp og kunstløp ble arrangert i Pyeongchang.

### Olympiske leker

22. juni 2006 var byen en av tre finalister til å få arrangere Vinter-OL 2014, men tapte kampen sammen med østerrikske Salzburg mot russiske Sotsji. Pyeongchang har tidligere tapt kampen om å få arrangere Vinter-OL 2010. Byen arrangerte VM i skiskyting 2009. Byen bestemte seg tidlig for å delta i konkurransen om Vinter-OL 2018, OL-søknaden er bygget rundt vintersportsstedet Alpensia Resort, etter å ha tapt avstemningen om å få bli arrangørsted i 2014. IOK valgte byen som en av tre kandidater til å få arrangere vinter-OL i 2018, der de to andre var München og Annecy. Beslutningen om hvem som fikk arrangementet, ble tatt i Durban 6. juli 2011.

## Kulturarv
Området har mange buddhisttempler, blant annet Sangwansa-tempelet fra 705. Under koreakrigen ble tempeldørene brent. Woljeongsa er et tempel fra 643, og er hovedtempel for jogye-ordenen innen koreansk buddhisme. Bygninger på området har vært revet og gjenoppbygd flere ganger. Fjellområdet der disse to templene ligger ble nasjonalpark i 1975.

## Referanser


## Eksterne lenker
* 
*  

### Generelle
*  Pyeongchang-gun: Offisielt nettsted
*  Galbijim wiki om Pyeongchang 
*  Gangwon-provinsens nettsted

### Olympiske
*   PyeongChang 2018
*  GamesBids.com om Pyeongchang
Toowoomba (Queensland)

**Toowoomba** (også kjent som «Hagebyen»), er med sine 119&nbsp;133 innbyggere (2005), den nest største innlandsbyen i Australia, og den 15 største totalt. Toowoomba ligger i staten Queensland, 132 km vest for delstatshovedstaden Brisbane. Toowoomba er Australias nest største innenlandsby.

Byen er en universitets- og katedralby. Kallenavnet «Hagebyen» har den fått etter sitt berømte Australian Carnival of Flowers, som arrangeres i september hvert år.

Toowoomba har et undermuseum av Queensland Museum dedikert til hestedrosjer og kjerrer: Cobb & Co Museum.

## Eksterne lenker
*
Cairns

**Cairns** er by som ligger nordøst i staten Queensland på nordøstkysten av Australia. Den er Austalias 14. mest folkerike by med sine 144&nbsp;730 innbyggere (2016). Byen er populær p.g.a sitt tropiske klima, og sin beliggenhet. Verdens største korallrev, The Great Barrier Reef, kan nås på under en time med båt fra byen. Ca 130 km nord for Cairns ligger et par nasjonalparker (Daintree National Park og Cape Tribulation) hvor turister kan oppleve regnskog.

Cairns ble grunnlagt i 1876, oppkalt etter daværende guvernør i Queensland William Wellington Cairns, som stasjon for å yte service til gullgravere på vei mot *Hodgkinson River Goldfield*. Byen har i dag et raskt ekspanderende innbyggertall, og har vokst med ca 1,13 % årlig de siste åtte årene.

## Referanser
 

## Eksterne lenker
* Encyclopædia Britannica - Cairns
* Store Norske Leksikon - Cairns
* Discover Cairns
DreamWorks

**DreamWorks, LLC**, også kjent som **DreamWorks Pictures**, **DreamWorks SKG**, eller **DreamWorks Studios**, er et stort amerikansk filmstudio eid av Viacom.

Studioet ble startet 12. oktober 1994 av Steven Spielberg, Jeffrey Katzenberg og David Geffen. Initialene i familienavnene deres danner bokstavene *SKG* i firmanavnet.  De tre gikk inn med 33 millioner dollar hver, og ble støttet av Microsoft-sjef Paul Allen med 500 millioner dollar. Studioet var uavhengig til 2006, da det ble solgt for anslagsvis 1,6 milliarder dollar til Viacom. Dreamworks hovedområde er animasjonsfilm og spesialeffekter.

Studioets filmer vant Oscar for beste film tre år på rad fra 1999 til 2001, med filmene ''American Beauty'', ''Gladiator'' og *[[Et vakkert sinn]]* (de to siste i samarbeid med Universal).

Studioets største suksess hittil er *[[Shrek 2]]*. Den har totalt tjent 928 millioner dollar. Etterfulgt av *[[Shrek den tredje]]* med 813 millioner dollar, og *[[Shrek – Lykkelig alle sine dager]]* med 752 millioner dollar.

## DreamWorks Animation
DreamWorks Animation SKG, Inc. ble i 2004 skilt ut som et eget selskap. I 2016 ble det kjøpt opp av NBCUniversal.

### Filmer
* *[[Antz]]* (1998) 
* *[[Prinsen av Egypt]]* (1998) 
* *[[Josef – drømmenes konge]]* (2000) 
* *[[Veien til El Dorado]]* (2000) 
* *[[Flukten fra hønsegården]]* (2000) 
* *[[Shrek]]* (2001) 
* **' (2002) 
* **' (2003) 
* *[[Shrek 2]]* (2004) 
* *[[Stor ståhai]]* (2004) 
* *[[Madagaskar (film)|Madagaskar]]* 
* *[[Wallace og Gromit og varulvkaninens forbannelse]]* (2005) 
* *[[Over hekken]]* (2006) 
* *[[Nedenom og hjem igjen]]* (2006) 
* *[[Shrek den tredje]]* (2007) 
* *[[Biefilmen]]* (2007
* *[[Kung Fu Panda]]* (2008) 
* *[[Madagaskar 2]]* (2008) 
* *[[Monsters vs. Aliens]]* (2009) 
* *[[Dragetreneren]]* (2010
* *[[Shrek – Lykkelig alle sine dager]]* (2010) 
* *[[Megahjerne]]* (2010) 
* *[[Kung Fu Panda 2]]* (2011) 
* *[[Pus med støvler]]* (2011) 
* *[[Madagaskar 3: Full rulle i Europa]]* (2012)
* *[[De fem legendene]]* (2012)
* *[[Croods]]* (2013)
* *[[Turbo (film)|Turbo]]* (2013) 
* *[[Peabody & Sherman]]* (2014)
* *[[Madagaskarpingvinene]]* (2014)
* *[[Dragetreneren 2 ]]* (2014)
* *[[Home (film)|Hjem]]* (2015)
* *[[Kung Fu Panda 3]]* (2016)
* *[[Trolls (film)|Trolls]]* (2016)
* *[[The Boss Baby]]* (2017)
* *[[Kaptein Supertruse: Den første episke filmen]]* (2017)
* *[[Dragetreneren 3]]* (2019)
* *[[Den avskyelige snømannen (film)|Den avskyelige snømannen]]* (2019)
* *[[Trolls - Verdensturné]]* (2020)
* *[[Croods - En ny tid]]* (2020)
* *[[Spirit Villhesten]]* (2021)
* *[[Boss Baby: Familiebedriften]]* (2021)
* *[[Barske bøller]]* (2022)
* *[[Pus med støvler: Et siste ønske]]* (2022)
* ** (2023)
* *[[Trolls trommer sammen]]* (2023)
* *[[Orion og Mørket]]* (2024)
* *[[Kung Fu Panda 4]]* (2024)
* *[[Den ville roboten]]* (2024)
* *[[Hundemannen]]* (2025)
* *[[Dragetreneren (film fra 2025)|Dragetreneren]]* (2025)
* *[[Barske bøller 2]]* (2025)
* *[[Gabbys dukkehus: Filmen]]* (2025)

## Referanser


## Eksterne lenker
*
Axello

**Axello AS** (tidligere **Vesterålsprodukter A/S**) er en attføringsbedrift i Nordland med hovedkontor i Sigerfjord i Sortland. Bedriften er eid av Nordland fylkeskommune, SpareBank 1 Nord-Norge, DNB Bank og kommunene Sortland, Øksnes, Lødingen, Andøy, Hadsel og Bø.

Bedriften gir arbeidstrening til folk med fysiske eller psykiske plager, med tanke på å få arbeidstakerne ut i ordinært arbeid eller utdanning. Til sammen har bedriften ca. 115 ansatte. Vesterålsprodukter er *ikke* en vernet bedrift for personer med utviklingshemninger, men drives med samme økonomiske mål som andre ordinære bedrifter.

I Sigerfjord har Axello mekanisk avdeling for produksjon av treprodukter (blant annet paller), glassfiberprodukter og diverse produkter i metall, i tillegg til at bedriften forhandler og reparerer snøfresere, gressklippere og motorsager. I Bø har bedriften møbelverksted. Axello driver fire kantiner i Tjeldsund, Lødingen, Sortland og Hadsel. Dessuten driver bedriften en kiosk og en hobby-butikk på Sortland.

I tillegg til dette formidler bedriften arbeidspraksis i andre bedrifter i distriktet.

I 2022 endret bedriften navn fra Vesterålsprodukter til Axello.

## Referanser


## Eksterne lenker
*